**PÁLYÁZATI FELHÍVÁS**

**L’ORÉAL-UNESCO A Nőkért és a Tudományért Magyar Ösztöndíj- 2024**

A L’ORÉAL Magyarországés az UNESCO Magyar Nemzeti Bizottsága idén huszonkettedik alkalommal hirdeti meg ösztöndíjpályázatát a nemzetközi L’ORÉAL-UNESCO FOR WOMEN IN SCIENCE program szellemében, 2024 évre.

A pályázat neve: **L’ORÉAL–UNESCO A Nőkért és a Tudományért magyar ösztöndíj**

Az ösztöndíj célja, hogy a fiatal tudós nőket és kutató szakembereket kiemelkedő és gyakorlatba vehető tudományos eredmények elérésére sarkallja, továbbá ösztönözze és előmozdítsa a magyar nők helyzetét a tudományos és kifejezetten kutatói pályán, a legkülönbözőbb kutatási területeken. A program PhD vagy posztdoktori jelölteknek, valamit kutatást végző orvosoknak szól.

**1. A L’ORÉAL-UNESCO Magyar Ösztöndíj feltételrendszere**

* Magyar állampolgárság, vagy
* külföldi állampolgárság esetén a pályázónak legalább 1 éve bizonyítottan magyar kutatásban kell részt venni, illetve magyarországi intézményben folytatni kutatási tevékenységet
* A pályázaton a Magyar Köztársaság területén a felsőoktatási intézményekben, ezek kutató intézményeiben, vagy bármely kutatóhálózat intézményében dolgozó az alább megjelölt tudományterületek valamelyikén tudományos kutatással foglalkozó **nők** vehetnek részt:

**1/ természettudományok, élettudományok** (lásd melléklet)

**2/ anyagtudományok** (lásd melléklet)

**3/ formális tudományok** (lásd melléklet)

A 2024. évi pályázat **3 szabadon felhasználható ösztöndíj-**támogatást tartalmaz, a fent felsorolt három tudományágban.

**40 év alatti** (vagy 2024-ben 40. életévüket betöltő) nők pályázhatnak ***három***, egyenként ***2 500 000 Ft-os*** ösztöndíjra.

A **kiskorú gyermeket nevelő** kutató esetében a pályázó kutató kérésére a pályázati korhatár megnövelhető: gyermekenként 2 évvel vagy a tudományos fokozatszerzést követően gyermeknevelési céllal igénybe vett távollétek hosszával (ha az több, mint 2 év).

A L’Oréal-UNESCO For Women in Science bármely országos vagy regionális programja által korábban már díjazott kutatónő nem pályázhat a díjra.

Az ösztöndíjak odaítéléséről szakmai zsűri dönt. A zsűri elnöke ***Prof.*** ***Dr. Ádám Veronika***, akadémikus; tagjai: ***Prof.*** ***Dr. Hunyady László,*** a TTK Enzimológiai Intézet igazgatója; ***Prof. Dr. Perczel András***, egyetemi tanár, ELTE Szerves Kémiai Tanszék; ***Prof.*** ***Dr. Kamarás Katalin***, kutató professzor, Wigner FK Szilárdtestfizikai és Optikai Intézet, ***Prof. Dr. Pálfy Péter Pál*** kutató professzor, Rényi Alfréd Matematikai Kutatóintézet.

Amennyiben a szakmai zsűri valamelyik tudományágban nem talál megfelelő színvonalú pályázatot, fenntartja a jogát, hogy abban a tudományágban nem adja ki a díjat, illetve másik tudományágban pályázónak ítéli oda.

A pályázók emailen kapnak értesítést pályázatuk eredményéről. Az ösztöndíjat nyert pályázók nevét/személyét a pályázat kiírója nyilvánosságra hozhatja.

A **pályázatokat elektronikus formában, kizárólag a** www.forwomeninscience.com platformon kell benyújtani.

**2. A pályázat benyújtásához szükséges dokumentumok**

A pályázatokat angol nyelven kell benyújtani, és a következőket kell tartalmazniuk:

**a)** a PhD fokozatról szóló tanúsítvány másolata

**b)** tudományos kutatói önéletrajz (CV)

**c)** a pályázót bemutató, támogató, két ajánlólevél, a pályázóval azonos szakterületen dolgozó, tudományosan elismert, két szakembertől

**d)** publikációs lista melyben szerepel az adott folyóiratnak a közlemény megjelenésének évében érvényes impakt faktora, és az adott cikkekre érkezett független hivatkozások felsorolása (független az idézés, ha az idéző és az idézett cikknek nincsen közös szerzője); valamint a megjelent publikációk összesített impakt faktora, és az összes független hivatkozás számát; kiemelve a pályázó által legjelentősebbnek ítélt cikket, ahol a pályázó első és/vagy utolsó szerzős.

**A formális tudományok kategóriában pályázóknál az impakt faktor adatok feltüntetése nem kötelező.**

**e)** a pályázó pályázati témájának összefoglalása, kutatásának bemutatása maximum 3 gépelt oldalon magyar nyelven

**f)** a pályázati téma rövid bemutatása legfeljebb1 oldalon angol nyelven

**g)** külföldi állampolgárság esetén munkáltatói igazolás arról, hogy a pályázó részt vesz magyar kutatásban

**h)** Minden pályázónak nyilatkoznia kell arról, hogy amennyiben az általa pályázott tudományos projektben állatkísérletek is szerepelnek, azt az Állatvédelmi Törvény előírásai és az illetékes szakmai bizottságok előírásai szerint végzi.

**i)** Ha a pályázó kutatásához nélkülözhetetlen az állatkísérlet használata, meg kell indokolnia. A zsűrinek ezek alapján kell állást foglalnia vagy az állatkísérlet részletesebb indoklását bekérnie a pályázótól.

**3. Médianyilvánosság**

- A pályázó vállalja, hogy a díj elnyerése esetén részt vesz a L’Oréal Magyarország által szervezett média tréningen.

1. - A pályázó vállalja továbbá, hogy a díj elnyerése esetén részt vesz a L’Oréal-UNESCO A Nőkért és a Tudományért 2024 hivatalos eseményein, a díjátadó ceremónián, és szervezett interjúkon, valamint előre egyeztett médiaszerepléseket vállal.
2. - A pályázat nyertesei a díj elnyeréséről az információt bizalmasan kezelik és a hivatalos eseményig nem lépnek kapcsolatba a médiával.
3. - A pályázat nyertesei beleegyeznek, hogy fényképet, filmet és interjút készítsenek róluk, amelyek a későbbiekben a programmal kapcsolatos célokra felhasználhatók: kiadványokban és audiovizuális médiában, beleértve, de nem kizárólagosan az írott sajtót, a szociális médiát, a televíziót, internetet, szabadtéri kiállításokat, vállalati kiadványokat.
4. - A pályázat nyertesei vállalják, hogy az ösztöndíj elnyerését követően 2 évig a média rendelkezésére állnak tudományos munkásságuk ismertetésével kapcsolatban.

**4. Az ösztöndíj kifizetése**

A díj kifizetése átutalással történik, a díjátadó ceremónia hetében.

**5. Szabályok elfogadása**

A pályázó a L'Oréal-UNESCO A Nőkért és a Tudományért magyar pályázatra kiírt pályázati felhívás megválaszolásával, a pályázatra való jelentkezéssel elfogadja a jelen pályázati feltételeket, és vállalja a fenti 3. pontban részletezett médianyilvánosságot.

**6. Határidők**

* Jelentkezési felület megnyílása a www.forwomeninscience.com platformon: 2024. április 29.
* Pályázatok beérkezési határideje: 2024. június 3.
* Zsűri döntése: 2024. szeptember 1.
* Eredményhirdetés/ díjátadó ceremónia: 2024. október

**7. Kapcsolat**

A pályázattal kapcsolatos kérdés esetén:

Sasvári Tünde

tel: +36 30 2125287

tunde.sasvari@loreal.com

Budapest, 2024. április 29.

MELLÉKLETEK

TUDOMÁNYOS TERÜLETEK LISTÁJA:

|  |
| --- |
| Formal sciences – Formális Tudományok |

****

Life and Environmental Sciences – Élet- és Természettudományok





Physical Sciences - Anyagtudományok:

